UPDATE A fost modificată procedura de vot din Comisia LIBE: Membrii comisiei nu vor mai avea la dispoziție trei voturi, câte unul pentru fiecare candidat, ci unul singur – ”pentru”, ”împotrivă” sau ”abținere”

UPDATE ORA 12:06 – O nouă schimbare a procedurii de vot: scrutinul va fi secret cu buletine, nu electronic așa cum se decisese anterior.

UPDATE ORA 11:49 – Comisia pentru libertăți civile și justiție (LIBE) a Parlamentului European a modificat miercuri procedura de vot în privința celor trei candidați pentru șefia Parchetului european, cu puțin timp înaintea scrutinului. Astfel, fiecare membru al comisiei va avea la dispoziție un singur vot – ”pentru”, ”împotrivă” sau ”abținere” -, nu trei voturi așa cum se decisese aseară. Scrutinul a rămas secret electronic și este programat să înceapă la ora 12:00 (ora României).

Știrea inițială:

Votul din Comisia de libertăți civile și justiție (LIBE) a Parlamentului European în cazul celor trei candidați pentru șefia Parchetului european va fi secret și electronic, iar fiecare membru al comisiei va avea trei voturi, au explicat surse europene pentru G4Media.ro.

Președintele Comisiei LIBE, Claude Moraes, le-a trimis marți seară coordonatorilor de grupuri din comisie procedura de vot:

scrutin electronic și secret

fiecare dintre cei trei candidați va fi votat separat

candidații vor fi votați în ordinea în care au fost audiați: primul va fi Andres Ritter (Germania), al doilea – Francois Bohnert (Franța), iar a treia va urma Laura Codruța Kovesi

membrii comisiei vor putea vota ”pentru”, ”împotrivă” sau ”abținere” în cazul fiecăruia dintre cei trei (prin urmare, oricare dintre membrii comisiei LIBE va avea trei voturi, câte unul ”pentru”, ”împotrivă” sau ”abținere” pentru fiecare candidat)

doar voturile ”pentru” vor fi luate în considere

Votul din Comisia LIBE (60 de membri) va începe la ora 12:00, ora României. La votul de marți seară din Comisia de control bugetar (CONT), Laura Codruța Kovesi s-a clasat pe primul loc, obținând 12 voturi ”pentru” (detalii aici).